
Број: 073-10-3004/2025-08						Датум: 31. 10. 2025. године 

П Р Е Г Л Е Д
активности Службе Повереника за информације од јавног значаја
и заштиту података о личности у октобру 2025. године 

I.  Статистика предмета   

У октобру 2025. године, Служба Повереника је примила укупно 2.321 предмет и то:    

1. 1693 предмета у вези са приступом информацијама,
1. 389 предмета у вези са заштитом података о личности, 
1. 57 предмета који се односе на процесуирање прекршаја у обе области деловања Повереника,
1. 182 предмета која су се односила на обe области деловања и рад Службе Повереника.

Број решених предмета током овог месеца је укупно 1.937 (1.278 - приступ информацијама,  459 - заштита података, 39 - процесуирање прекршаја, 161 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остварено је 1.472 контакта ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решено је 645 жалби, од чега су 52 жалбе изјављене на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 26 мишљења о примени Закона о слободном приступу информацијама од јавног значаја,
· 475 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Обрађено је 63 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада. У оквиру ових предмета Повереник је донео 8 решења – управних мера, у погледу обавезе израде Информатора о раду, 
· 63 одговора Управном суду поводом управног спора,
· Одговорено је на 4 представке,
· Решен је 1 предлог за управно извршење решења Повереника који је обустављен. У оквиру ових предмета донето је једно решење о извршењу, 
· 1 захтев за преиспитивање одлуке Управног суда на који је дат одговор.

Од укупно решених 645 жалби, 196 жалби је било неосновано или са формалним недостацима, па су по њима донете следеће одлуке:

· 93 решење о одбијању жалби као неоснованих, 
· 65 жалби је одбијено ради заштите јавног интереса и заштите права других,
· 37 жалби је одбачено из формалних разлога,
· 1 захтев је одбијен.

Преосталих 449 жалби које су биле основане, Повереник је решио на следећи начин:
 
· у 21 предмету наложено је органу власти да омогући приступ траженој информацији, па је у овим предметима донето 19 решења, док су 2 спојена приликом решавања,
· у 84 предмета поништено је решење органа власти и наложено органу власти да омогући приступ траженој информацији, па је у овим предметима донето 80 решења, док је 4 спојено приликом решавања,
· у 96 предмета наложено је поступање по захтеву, па је у овим предметима донето 94 решења, док су 2 спојена приликом решавања,
· у 17 предмета је поништена одлука органа власти и предмет враћен на поновни поступак, 
· у 208 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, 
· у 21 предмету обустављено је даље вођење поступка, јер су жалиоци одустали од жалби, 
· у 2 случаја су усвојени трошкови поступка.

Б. Област заштите података о личности

1. [bookmark: _Hlk199763116]Дато je 38 мишљења у вези са заштитом података о личности и 2 претходна мишљење (чл. 55 ЗЗПЛ-а);
1. Решено је 16 притужби због повреде права, на следећи начин: 8 решења којима се налаже руковаоцима да поступе по захтеву, 3 решења којима се притужба одбија као неоснована, 2 решења којима се обуставља поступак због накнадног поступања руковаоца по захтеву и 3 решења о одбачају притужбе;
1. Окончано је 176 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 8 корективних мера којима је изрекао 8 мерa опоменa руковаоцима, 161 обавештење о предстојећем инспекцијском надзору и 16 одговора подносиоцима представки поводом којих је покренут инспекцијски надзор;
1. Одговорено је на 77 представки у вези са заштитом података о личности;
1. Обрађене су 94 евиденције о лицима за заштиту података о личности и 3 страна привредна друштва је именовало свог представника у складу са ЗЗПЛ-ом;
1. Обрађено је 9 обавештења о повреди података о личности; 
1. Обрађено је 27 контролних листи;
1. Обрађено је 15 предмета унапређење заштита и превентива;
1. Дата су 2 одговора на тужбе Управном суду.


В. Предмети који се односе на процесуирање прекршаја 

· издат је 21 прекршајни налог због кршења одредби ЗСПИЈЗ, у једном случају није било доказа,
· у једном случају утврђено да није било прекршаја односно да није било кршења одредби ЗЗПЛ, у 14 случајева је утврђено да нема кршења одредби ЗСПИЈЗ, док је у једном случају наступила застара, 
· дато је једно обавештење.

Г. Предмети који се односе на обе области деловања и рад Службе Повереника

· 22 представке које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступано је по 55 захтева за информацијама од Повереника, 
· 23 захтева у вези са информацијама о предмету,
· 8 из области домаће и међународне сарадње, 
· 6 саопштења за јавност,
· 15 извештаја,
· 20 остало,
· 6 мишљења,
· 3 обуке,
· 3 приговора – 2 су одбачена, а један је одбијен.

[bookmark: _Hlk176770512]
II. Друге активности и догађаји 

[bookmark: _Hlk173402176]Повереник

· Дана 30. октобра 2025. године, у просторијама Службе Повереника за информације од јавног значаја и заштиту података у Београду одржан је трећи у низу састанака на коме се, на највишем нивоу органа за заштиту података о личности Босне и Херцеговине, Црне Горе и Србије, а од сада и Северне Македоније, разматрају адекватни механизми сарадње и деловања у односу на обраду личних података коју су компаније „Мета“ и „X“ покренуле прошле године у циљу развоја вештачке интелигенције, без претходног обавештавања корисника услуга у државама Западног Балкана, као и заједнички проблем неодређивања представника за заштиту података о личности појединих мултинационалних компанија, које се масовно баве обрадом података о личности грађана, на територији наше четири државе.
Делегацију Агенције за заштиту података о личности у Босни и Херцеговини предводио је др Драгољуб Рељић, директор Агенције, делегацију Агенције за заштиту личних података и слободан приступ информацијама Црне Горе гђа Маја Жуњић Митровић, директорица Агенције, и г. Жељко Рутовић, председник Савјета Агенције, делегацију Агенције за заштиту личних података Републике Северне Македоније гђа Елена Вељановска, заменица директора Агенције, а домаћини састанка били су Повереник Милан Мариновић и заменица Повереника Сања Унковић. Учесници састанка су се сагласили да се овај вид сарадње четири органа за заштиту података о личности са Западног Балкана назове Privacy4Balkans (Приватност за Балкан).
У конструктивној дискусији, којој су активно допринели сви присутни, упућена је добродошлица Агенцији за заштиту личних података Северне Македоније, најављено закључивање Меморандума о разумевању којим ће се додатно потврдити значај заједничког решавања актуелних проблема заштите података о личности и ефикасног регионалног деловања, и договорена динамика заједничког наступа са циљем да одређене мултинационалне компаније које немају седиште у државама окупљеним у Privacy4Balkans одреде представника у складу са законима који у нашим државама уређују заштиту података о личности.
· Повереник Милан Мариновић и заменица Повереника Сања Унковић учествовали су на јубиларној 10. конференцији SEEDIG (Дијалог Југоисточне Европе о управљању интернетом), регионалне иницијативе која окупља заинтересоване државне органе, агенције и привредне субјекте са циљем отвореног и свеобухватног дијалога о управљању интернетом и дигиталним политикама.
На конференцији, која је ове године одржана у Атини 10. и 11. октобра 2025. године, разматране су бројне теме, укључујући улогу највиших државних органа у управљању интернетом, јавну управу и јавне комуникације у контексту дигиталних иновација и етичких питања везаних за вештачку интелигенцију, људска права и дигитално пословање, као и борбу против штетних садржаја и дезинформација на интернету.
· Повереник за информације од јавног значаја и заштиту података о личности Милан Мариновић и заменица Повереника Сања Унковић учествовали су у студијској посети органу за заштиту података Републике Сан Марино.
Орган за заштиту података Републике Сан Марино (Autorità Garante per la Protezione dei Dati Personali) био је домаћин студијске посете у којој су учествовали поред представника Службе Повереника и представници Агенције за заштиту личних података Босне и Херцеговине, као и Службе за заштиту личних података Грузије. Студијска посета је одржана у Сан Марину од 1. до 3. октобра 2025. године.
Потписивање Меморандума о разумевању између три органа за заштиту података о личности је од посебног значаја а потписници су се споразумели да сарадња органа за заштиту података о личности којима руководе не буде само формална већ стварна, интензивна и континуирана. Меморандум су потписали Повереник Милан Мариновић, др Драгољуб Рељић, директор Агенције за заштиту личних података у Босни и Херцеговини, и г. Умберто Рапето, председник Управе за заштиту података Републике Сан Марино.
Студијско путовање је такође укључило дискусију о значају међународне сарадње у функционисању тела за заштиту података о личности из целог света, посебно у време великих изазова за заштиту овог права проузрокованих савременим начинима обраде података о личности а нарочито свеопштом дигитализацијом и обрадом података од стране вештачке интелигенције.
· Повереник је са својим сарадницима током месеца октобра 2025. године дао низ изјава и одговора на упите штампаних и електронских медија у вези са актуелним питањима која се тичу права на приступ информацијама од јавног значаја и заштите података о личности.


Конференције/догађаји

· 9.10.2025. представници Повереника присуствовали су Конференцији Pulse360 на тему сајбер безбедности,
· 14.10.2025. представници Повереника присуствовали су Coming конференцији на тему сајбер безбедности,
· 15.10.2025. године представнице Повереника учествовале на консултативном састанаку у вези израде нацрта Закона о изменама и допунама Закона о електронском документу, електронској идентификацији и услугама од поверења у електронском пословању,
· 17.10.2025.године представнице Повереника учествовале на састанку са представницима Републичког завода за статистику поводом израде Нацрта закона о званичној статистици,
· 24.10.2025. године представницa Повереника учествовалa на Панелу на тему Вештачка интелигенција у систему државне управе.


Међународна сарадња

· [bookmark: _Hlk196225602]На дводневном округлом столу на тему „Правни оквир за заштиту узбуњивача у Србији“ који је одржан 16 - 17.10.2025. године Београду у организацији Савета Европе учествовала је представница Повереника.

Европске интеграције

· Дана 3.10.2025. године  Повереник је дао сагласност преко Министарства правде на  Нацрт записника са састанка Пододбора за правду, слободу и безбедност који је одржан 11 -12. 3. 2025. године у Београду.
· Дана 6.10. 2025. године  Министарству правде је достављен прилог Повереника  за  израду Националног програма за усвајање правних тековина Европске уније (НПАА) за период 2022-2025. године – III квартал 2025. године.

Обуке

· 8.10. обука ЗСПИЈЗ на тему унапређење приступа информацијама о животној средини у Бору,  у сарадњи са ОЕБС-ом – 19 лица,
· 15.10. обука ЗСПИЈЗ у Краљеву за представнике МУП-а, у сарадњи са ОЕБС-ом – 19 лица,
· 16.10.  обука ЗСПИЈЗ у Ужицу за представнике МУП-а, у сарадњи са ОЕБС-ом – 31 лицe,
· 22.10.2025. обука ЗЗПЛ за управнике зграда у Крагујевцу (у сарадњи са подручном канцеларијом Повереника) - 25 управника,
· 23.10. обука ЗСПИЈЗ у Шапцу, у сарадњи са ОЕБС-ом – 33 лица,
· 24.10. обука ЗЗПЛ за нове запослене у Служби Повереника – 7 лица,
· 29.10. обука ЗЗПЛ за послодавце (Рума) у сарадњи са Унијом послодаваца Србије - 20 лица,
· 29.10 обука ЗСПИЈЗ у Новом Саду за представнике МУП-а, у сарадњи са ОЕБС-ом – 17 лица,
· 30.10. обука ЗСПИЈЗ у Суботици за представнике МУП-а, у сарадњи са ОЕБС-ом  - 22 лица,
· 31.10. вебинар ЗЗПЛ за лица за заштиту података – 7 лица. 

[bookmark: _Hlk173402155]Законодавне активности

· [bookmark: _Hlk202271302]Министарству унутрашњих послова дато је мишљење на Нацрт закона о изменама и допунама Закона о националном ДНК регистру,
· Министарству унутрашње и спољне трговине дато је мишљење на Нацрт закона о заштити потрошача,
· Канцеларији за информационе технологије и електронску управу дато је мишљење на Нацрт закона о размени података, докумената и обавештења у случају наступања привремене спречености за рад коришћењем софтверског решења е-Боловање – Послодавац,
· Министарству одбране дато је мишљење на Нацрт закона о здравственој заштити и здравственом осигурању војних осигураника,
· Министарству државне управе и локалне самоуправе дато је мишљење на Нацрт закона о изменама и допунама Закона о државним службеницима,
· Министарству државне управе и локалне самоуправе дато је мишљење на Нацрт закона о изменама и допунама Закона о платама државних службеника и намештеника.

